Alboraia commemora el Dia Mundial Sense Tabac
01 de juny de 2022

La Unitat de Prevenció de Conductes Addictives (UPCCA) de l'Ajuntament d'Alboraia, en conjunt amb les UPCCAs en Xarxa de la Comunitat Valenciana, va llançar la campanya de conscienciació i sensibilització per al 31 de maig, Dia mundial sense tabac, en base al lema de la OMS per al 2022 “El tabac, una amenaça per al nostre medi ambient”.

La campanya té per objectiu sensibilitzar a la ciutadania sobre l’impacte ambiental que té el tabac, des del seu cultiu i producció fins la seua distribució, sense oblidar els residus que genera.

La indústria tabaquera, a banda de matar cada any a més de 8 milions de persones, també destruïx el nostre medi ambient. Emet emissions de gasos d’efecte hivernacle equivalents al 84 milions de tones anuals de diòxid de carboni, contribuint al canvi climàtic i reduint la resiliència davant aquest canvi, a més de despediciar recursos i danyar els ecosistemes.

Cada any es destruïxen uns 3,5 milions d’hectàrees de terra per a cultivar tabac. Aquest cultiu afavoreix la desforestació, mitjançant l’eliminació d’espais forestals per implantar plantacions de tabac que deterioren els sòls i mermen el seu rendiment.

La reducció del consum de tabac constituïx un ressort fonamental per poder cumplir el conjunt dels Objectius de Desenvolupament Sostenible, i no sols aquells que guarden relació directa amb la salut. La salut passa per la salut d'una mateixa, la salut dels i les altres i la salut del nostre entorn i medi ambient.